**Gulács Község Önkormányzata Képviselő-testületének**

**13/2017. (XII. 1.)**

**önkormányzati rendelete**

**a szociális célú tűzifa támogatás helyi szabályairól**

Gulács Község Önkormányzatának Képviselő-testülete az Alaptörvény 32. cikk (2) felhatalmazása alapján a következő rendeletet alkotja:

**A támogatásra vonatkozó általános szabályok**

**I. A rendelet célja, hatálya**

**1. §**

(1) Gulács Község Önkormányzata Képviselő-testülete a 86/2017. (VII.27.) határozata alapján szociális célú tűzifavásárláshoz kapcsolódó kiegészítő, vissza nem térítendő támogatásra (a továbbiakban: támogatás) nyújtott be igényt.

(2) E rendelet célja, hogy a pályázati kiírásra benyújtott támogatási igény alapján elnyert szociális célú tűzifa támogatás igénybevételével kapcsolatban a szociális rászorultság szabályait és az igénylés részletes feltételeit meghatározza.

(3) E rendelet hatálya kiterjed Gulács község közigazgatási területén lakcímmel rendelkező, és a szociális igazgatásról és szociális ellátásokról szóló 1993. évi III. törvény 3. §- ban meghatározott személyekre.

**II. A támogatás feltételei**

**2. §**

(1) Az Önkormányzat vissza nem térítendő természetbeni támogatásként tűzifát biztosíthat

a) annak a személynek, aki a szociális igazgatásról és szociális ellátásokról szóló törvény szerinti

aa) aktív korúak ellátására,

ab) időskorúak járadékára,

ac) – tekintet nélkül annak természetbeni vagy pénzbeli formában történő nyújtására települési támogatásra jogosult, továbbá

ad) halmozottan hátrányos helyzetű gyermeket nevelő család

b) annak a személynek, akinek a családjában mozgáskorlátozott él és ezt hiteles dokumentummal igazolja, valamint

c) azoknak a családoknak, amelyekben az egy főre jutó jövedelem nem haladja meg az öregségi nyugdíj összegének 150 %-át 42.750.- Ft, egyedül élő esetén az öregségi nyugdíj összegének 250 %-át 71.250.- Ft.

(2) Az 1) bekezdés *aa)-ad) pontban* lévő jogosultak előnyben részesülnek a tűzifa osztás során.

(3) Háztartásonként legfeljebb 3 m3 tűzifa biztosítására kerülhet sor.

(4) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.

(5) A támogatás mértékén felül az Önkormányzat vállalja a rászorulókhoz való eljuttatásból származó költségek viselését.

(6) Az Önkormányzat vállalja, hogy a szociális célú tűzifában részesülőtől ellenszolgáltatást nem kér.

**III. A támogatás igénylésének menete**

**3. §**

(1) A támogatás megállapítása iránti eljárás e rendelet 1. melléklete szerint kérelemre indul.

(2) A kérelmeket *2018. január 03-tól - 2018. január 15.* napjáig a Tarpai Közös Önkormányzati Hivatal Gulácsi Kirendeltségén (4842. Gulács, Rákóczi u. 12.) kell benyújtani.

(3) A kérelmeket a Képviselő-testület bírálja el. A támogatás megállapításáról nem kell határozatban rendelkezni. A támogatást - írásban dokumentált módon – átvételi elismervény formájában, mely tartalmazza a tűzifa m 3 –ének mennyiségét .

 (4) A tűzifa átvételét a jogosult e rendelet 2. mellékletét képező átvételi elismervény aláírásával igazolja.

**IV. Záró rendelkezések**

**4. §**

Ez a rendelet a kihirdetését követő napon lép hatályba és 2018. április 15. napján hatályát veszti.

 **Vassné Szűcs Róza Ujvári Judit**

 jegyző polgármester

**1. melléklet a 13/2017. (XII.1.) önkormányzati rendelethez**

**A kérelem benyújtható: 2018.január 03-tól 2018. január 15-ig.**

**Kérelem**

.................................................... (név) (szül. hely és idő: ……………………. település , ,………… u . ……………. . sz . alatti lakos kérem, hogy részemre ……..Gulács Község Önkormányzata Képviselő-testületének **a szociális célú tűzifa támogatás helyi szabályairól szóló 13/2017. (XII.1.) önkormányzati rendelete** alapján szíveskedjenek természetbeni juttatásként tűzifát biztosítani.

**A tűzifa támogatásra jogosult vagyok a rendelet alapján, mert az alábbi szociális ellátásban részesülök:\***

a) lakásfenntartási támogatás, a megállapító határozat száma: ………………………..

b) aktív korúak ellátása, a megállapító határozat száma: ……………………………….

c) időskorúak járadéka: ………………………………………………………………...

d) Halmozottan hátrányos helyzetű gyermeket nevelő család, a megállapító határozat száma.

.................................................................................................................................

**A fenti ellátásokban nem részesülök, de szociálisan rászoruló vagyok az alábbi indokok alapján:**

*e) Mozgáskorlátozott vagyok, igazolvány számom:*

…………………………………………………….

f) családomban az egy főre jutó jövedelem nem haladja meg az öregségi nyugdíj összegének 150%-át (42.750.- Ft), egyedül élő esetén az öregségi nyugdíj összegének 250 %-át (71.250.- Ft), (jövedelem igazolás csatolva)

**\*(A megfelelő aláhúzandó és kitöltendő**.)

Gulács, 2018. év ………… hó …… nap

……………………………………

 **kérelmező**

**2. melléklet a 13/2017. (XII.1.) önkormányzati rendelethez**

**Átvételi elismervény**

…………………...…………………………………………………(név) Gulács , ……………………..……………………… u. ……………..sz. alatti lakos aláírásommal elismerem, hogy a mai napon Gulács Község Önkormányzata Képviselő-testületének a szociális célú tűzifa támogatás helyi szabályairól szóló ……/2017. (………….) önkormányzati rendelete alapján megállapított természetbeni juttatásként ………………. m3 mennyiségű tűzifát átvettem.

Gulács, 2018. év …………………. hó ...... nap

……………………………………. …………………………………………

átadó átvevő